“ՀՀ Կառավարությունը NASDAQ OMX-ի հետ համագործակցության համաձայնագիր էր կնքել դեռ 2007թ.-ին, և այս նախագիծը ՀՀ Կառավարության և NASDAQ OMX-ի համագործակցության հաջորդ քայլն է: ՀՀ Կառավարությունը ներկայումս մշակում է անհատական հաշիվների վարման համակարգը Պետական եկամունտների կոմիտեում՝ հաշվի առնելով այն փաստը, որ 2013թ.-ից եկամտահարկը և սոցիալական ապահովության վճարները կփոխարինվեն մեկ հարկով: Պարտադիր կենսաթոշակային համակարգի կամավոր բաղադրիչի մասով գործընթացներն արդեն սկսվել են, և ՀՀ Կենտրոնական Բանկն ու ՀՀ Կառավարությունը ողջունում են արտասահմանյան փորձառու կառավարիչների գիտելիքների կիրառումը և փոխանակումը Հայաստանում: Այդ կապակցությամբ որոշ հարկային արտոնություններ են նախատեսված պարտադիր կենսաթոշակային համակարգի պարտադիր և կամավոր բաղադրիչների շրջանակներում: ՀՀ Կառավարությունը շարունակում է գործառնական համաձայնագրի կնքման բանակցությունները Հայաստանի Կենտրոնական Դեպոզիտարիայի հետ», մեկնաբանեց ՀՀ Կենտրոնական Բանկի Խորհրդի անդամ՝ պրն Ահարոն Չիլինգարյանը: